NASA: E kaluara legjendare dhe një e ardhme plot sfida dhe horizonte të reja
Në bazë të planeve të Presidentit Obama, NASA po përgatitet që brenda 2-3 dekadash të dërgojë njerëz në Mars.
Agjencia amerikane e Hapësirës po feston një përvjetor të rëndësishëm këtë muaj, ndërkohë që përgatitet për një të ardhme plot sfida në një periudhë shkurtimesh buxhetore. Korrespondentja Suzanne Presto i hedh një vështrim të kaluarës të NASA-s, planeve për të ardhmen dhe përshtypjeve të një prej astronautëve të saj: Një amerikan ishte astronauti i parë që fluturoi në orbitë rreth Tokës 50 vjet më parë. Kur John Glenn u kthye në Tokë, publiku e priti me adhurim, ndërkohë që programi amerikan i hapësirës përgatitej për të dërguar njerëz në Hënë në 1969. Dekada më pas, astronautja Cady Coleman bën pjesë në programin aktual të hapësirës NASA. Ajo ka qenë në hapësirë tre herë, përfshirë një qëndrim prej afro gjashtë muajsh në Stacionin Ndërkombëtar Orbital vjet. Presidenti Barack Obama thotë se e ardhmja përfshin plane për të dërguar njerëz në Mars. Administratori i NASA-s Charles Bolden parashtroi kohët e fundit projekt-buxhetin për vitin e ardhshëm. Sonda, objekte orbitale dhe pajisje të tjera po u ofrojnë aktualisht shkencëtarëve hollësi mbi Marsin. Laboratori Shkencor i Marsit pritet të zbresë në këtë planet në gusht. Mjeti hapësinor MAVEN do të dërgohet në Mars në fillim të vitit të ardhshëm për të studiuar atmosferën e këtij planeti. Por ka edhe plane për shkurtime. Zoti Bolden ka njoftuar se NASA do të braktisë idenë e misioneve ExoMars, një projekt i përbashkët hapësinor mes NASA-s dhe Agjencisë Evropiane të Hapësirës. Astronautja Cady Coleman thotë se ka besim se një ditë njeriu do të shkelë mbi Mars: Astronautja Coleman thotë se do të kthehej me gjithë qejf në hapësirë - një ndjenjë që e bashkon me një prej shtatë astronautëve të parë të NASA-s. 36 vjet pas udhëtimit të tij në orbitë, John Glenn theu një rekord të ri duke udhëtuar përsëri në hapësirë në vitin 1998 duke u bërë në moshën 77 vjeçare, personi më i moshuar, që udhëtonte në hapësirë.